ועדת העבודה, הרווחה והבריאות, כנסת 16, פרוטוקול מספר 163, 2004-05-03 11:00

שאול יהלום: אני מתכבד לפתוח את הישיבה.

שאול יהלום: כל מי שסמך על כך שהכנסת היתה בפגרה, אז חזרנו.

שאול יהלום: אני מברך את כל החוזרים.

שאול יהלום: השתדלנו לתת מנוחה לכל משרדי הממשלה ולכל העובדים ולא לקיים דיונים בפגרה.

שאול יהלום: זה מחייב אותנו לעבוד יותר קשה עכשיו.

שאול יהלום: אנחנו בתקנות הביטוח הלאומי (מתנדבים)(תיקון), התשס"ג-2003.

שאול יהלום: מי מביא את התקנות האלה?

שאול יהלום: המוסד לביטוח לאומי.

שאול יהלום: מר קרת, אתה רוצה להציג בפנינו את התקנות?

שאול יהלום: תתחיל מהתחלה.

רועי קרת: לפי פרק כ"ג בחוק הביטוח הלאומי, מי שביצע פעולת התנדבות ונפגע במהלכה, זכאי לתגמולים לפי חוק הביטוח הלאומי, בדומה לתגמולים שמשתלמים לנפגע בעבודה.

רועי קרת: תגמולים לנפגע בעבודה הם על בסיס השכר ולמתנדב אין שכר, אז במקום זה קובעים איזה שהוא בסיס שכר פיקטיבי.

שאול יהלום: זה קיים כבר 15 שנה בערך, נכון?

רועי קרת: אני לא יכול לומר במדויק, אני לא זוכר, אבל זה פרק ישן מהפרקים הותיקים.

רועי קרת: זה המצב שקיים היום.

רועי קרת: החוק קובע שורה של תנאים, כדי שההתנדבות תהיה התנדבות מוכרת.

רועי קרת: התנאי הבסיסי הוא שמטרת ההתנדבות תהיה מסוג המטרות שהוכרה בתקנות.

רועי קרת: יש לנו תקנות הביטוח הלאומי (מתנדבים), אלה התקנות שאנחנו מבקשים לתקן עכשיו ובתקנה הראשונה, יש שורה ארוכה של מטרות התנדבות, חלקן כלליות וחלקן מאוד ספציפיות, שהן מטרות מוכרות לעניין הזה.

רועי קרת: בזמנו, פנו אלינו מארגון "יד ושם", שיש להם הרבה מתנדבים - -

שאול יהלום: כמה סעיפים יש לתקנות האלה?

רועי קרת: אם אני זוכר נכון, זו תקנה אחת עם 20 תתי-סעיפים.

שאול יהלום: "אלה המטרות שיש בהן תועלת לאומית או ציבורית לענין התנדבות לפי סעיף 287(1) לחוק: 1.

שאול יהלום: הנחלת הלשון העברית 2.

שאול יהלום: ביעור הבערות 3.

שאול יהלום: חינוך מבוגרים 4.

שאול יהלום: טיפול חינוכי וחברתי בקידום משפחות, ילדים או נוער 5.

שאול יהלום: קליטת עולים 6.

שאול יהלום: שירותי ייעוץ לתושבים ולתיירים 7(א) טיפול בקשישים, בנכים, בחולים או במשפחותיהם.

שאול יהלום: (ב) עזרה בדרך של אחזקת מעונות או מוסדות של קשישים, נכים או חולים 8.

שאול יהלום: טיפול במשפחות שכולות 9.

שאול יהלום: עזרה לקיבוצים, לישובים חקלאיים או ליישובי ספר בדרך של שמירה, ביצורים, עבודות בענפי המשק או בדרך של פעולות הדרכה חקלאית או הדרכה אחרת, ובלבד שתקופת ההתנדבות של המתנדב בפעולות לפי פסקה זו הינה ארעית ואינה עולה על ששה שבועות רצופים 10.

שאול יהלום: טיפול בחיילים ובמשפחותיהם 11.

שאול יהלום: סיוע למערכת הביטחון בעבודות ביצורים, עבודות במחסני חירום, עבודות בסדנאות או בעבודה אחרת במחנות צה"ל וביחידותיו ובמתקני המשטרה וביחידותיה 12.

שאול יהלום: התנדבות שלא בשכר לשירות עבודה כמשמעותו בסעיף 1 לחוק שירות עבודה בשעת חירום, התשכ"ז-1967 13.

שאול יהלום: אבטחת מוסדות חינוך או מוסדות ציבור 14.

שאול יהלום: אבטחת פעולות חינוכיות, לרבות אבטחת טיולים וליווים ואבטחת מסעות גדנ"ע וליווים 15.

שאול יהלום: גמילה מסמים, מעישון או מאלכוהול 16.

שאול יהלום: מניעת עבריינות 17.

שאול יהלום: שיקום אסירים וטיפול במשפחות אסירים 18.

שאול יהלום: פעולות תרבות על-ידי אמנים מתנדבים ביחידות ובמחנות צה"ל או פעולות כאמור ביישובי ספר בתקופה שבה מתנהלות באותו אזור פעולות איבה 19 שירות לאומי בהתנדבות כמשמעותו בתקנה 2(א) לתקנות הביטוח הלאומי (בנות בשירות לאומי בהתנדבות), התשס"ב-200 20.

שאול יהלום: החזקת ילד או בוגר שהוא פסול דין, בידי אב ואם, שאושרו לגביו כמשפחת אומנה, על-ידי משרד העבודה והרווחה; לעניין זה, "החזקה" – בכל שעות היממה;"

רועי קרת: המטרות הן משנת 78 וחלקן היסטוריות.

שאול יהלום: אז מה אין פה?

רועי קרת: אין פה הנצחת זכר השואה וחלליה.

שאול יהלום: יש מתנדבים שעוסקים בזה?

רועי קרת: כן, ב"יד ושם".

שאול יהלום: תנו לנו דוגמאות מ"יד ושם".

ירון אשכנזי: ברשותך, אנחנו מברכים על היוזמה ורואים בה צעד מאוד חשוב בשבילנו לדרך העבודה ושגרת העבודה היומיומית.

ירון אשכנזי: ב"יד ושם" יש למעלה מ-250 מתנדבים והם מהווים נדבך מרכזי וחשוב בעבודת הרשות.

ירון אשכנזי: למעשה, הם משולבים בכל האגפים ובכל הפעילויות, מנושא של איסוף חפצים, מסמכים, דפי עת מניצולי שואה ברחבי הארץ.

ירון אשכנזי: יש כאלה שמתקשים פיסית לשלוח ולהגיע.

ירון אשכנזי: יש את נושא הקטלוג של חפצים ומסמכים בתוך מוזיאון "יד ושם" ובארכיון, בפעילות הענפה של הספרייה ובפעילות של בית-הספר המרכזי להוראת השואה.

ירון אשכנזי: למעשה, הם מופיעים בכל חתכי הפעולה של "יד ושם", כמובן בוועדות של "יד ושם", ועדות הבנייה, הכספים, חסידי אומות העולם וכדומה.

שאול יהלום: מה התפקיד שלך?

ירון אשכנזי: אני מנהל את אגודת נאמני "יד ושם" בישראל.

ירון אשכנזי: מר פרידמן עובד אצלנו באגף.

ירון אשכנזי: אנחנו מתכוונים בעתיד הקרוב, כפי שאדוני מכיר ויודע, להעלות את מאגר שמות הנספים בשואה לאינטרנט.

ירון אשכנזי: זהו מפעל לאומי גדול מאוד, שאנו עובדים עליו מזה מספר שנים ולמעשה, הוא יאפשר מבצע הצלה נוסף של הרגע האחרון, של איסוף שמות ואיסוף נתונים - -

שאול יהלום: בקיצור, אתה אומר לי שהמתנדבים האלה לא מבוטחים כיום?

ירון אשכנזי: במסגרת שהזכיר אדוני, הם לא מבוטחים.

ירון אשכנזי: הם מבוטחים במסגרת פרטית של חברת הביטוח.

ירון אשכנזי: רק כדי להשלים, המפעל הלאומי הגדול הזה מביא אותנו למצב שבו נצטרך מערך מאוד גדול של שירות.

ירון אשכנזי: יצטרך להיות שירות און-ליין.

שאול יהלום: בסדר.

שאול יהלום: אני מסכים שיד ושם תזכה להכרה פה, בחוק.

שאול יהלום: מר קרת, האם יש עוד בקשות שלא מובאות כאן, לפנינו?

רועי קרת: יש.

רועי קרת: אני לא יכול לומר מהראש.

רועי קרת: היו פניות של המשרד לביטחון פנים בעניינים שקשורים לעבודות בבתי מעצר ובתי מאסר.

רועי קרת: זאת אומרת, אדוני יודע, שלפני שהדברים מובאים בפניכם יש לנו פרוצדורה שהחוק מחייב אותנו לעבור שקשור למנהלת המוסד ומועצת המוסד.

רועי קרת: גם עם יד ושם עברנו את הפרוצדורה הזאת.

רועי קרת: לדעתי, הם ביקשו ממנו זאת לפני למעלה משנה.

רועי קרת: אני לא יכול לומר את כל הבקשות שיש במערכת - -

שאול יהלום: זאת אומרת, אין בקשה שבשלה להביא אלינו ועוד לא הובאה?

רועי קרת: חוץ מייד ושם אין.

שאול יהלום: אין בעיה שלא מטופלת באופן שרירותי?

רועי קרת: לא.

רועי קרת: ברגע שמנהלת המוסד או מועצת המוסד מאשרות או שוללות, לא בכל מקרה של התנדבות.

רועי קרת: .. המשמעות של הביטוח הזה היא עלות למדינה.

רועי קרת: בעצם, הביטוח הלאומי מחליף פה את הביטוח הפרטי ולא בכל מקרה מועצת המוסד רואה בזה עניין מוצדק.

שאול יהלום: גברתי, היועצת המשפטית, האם יש איזו שהיא בעיה?

ג'ודי וסרמן: אין בעיה.